PASKAIDROJOŠAIS RAKSTS

Iekšējā elektroinstalācija (EL)

Elektroietaišu projekts „Valkas novada Centrālās bibliotēkas elektroinstalācijas tīklu vienkāršotā renovācija Rīga ielā 22 Valkā” izstrādāts saskaņā ar celtniecības plāniem, tehnoloģisko aprīkojumu un pasūtītāja norādījumiem.

Demontēt esošo galveno sadalni un jauno, zemapmetuma sadalni, izbūvēt reģipša sienā, pieslēdzot esošo pienākošo kabeļlīniju. Objekta jaudas: Pu= 16,5 kW, Pa= 11,2 kW.

Grupu sadalni komplektēt ar automātiem un paketslēdzi, saskaņā ar aprēķinu shēmu. Spēka patērētāji ir tehnoloģiskais aprīkojums un datoriekārtas, sadzīves slodze ar apgaismojumu.

Izfrēzētās kabeļu gropes aizšpaktelēt, noslīpēt un nokrāsot.

Kabeļu pievadus elektroiekārtām un kabeļus stāvvados aizsargāt ar plastmasas caurulēm. Instalācija slēpti zem reģipša un sienu apšuvuma, kā arī apmetuma un PVC kabeļkanālos.

Apgaismojums saskaņā ar Latvijā spēkā esošajiem normatīviem. Apgaismojums ar LED spuldžu gaismekļiem. Evakuācijas apgaismojumam galvenajos kustības ceļos uzstādīt ar akumulatoriem komplektētus gaismekļus - speciālos " IZEJA " gaismekļus ar virzienu norādēm.

Slēdžus uzstādīt 1,05 m , rozetes - 0,3 m augstumā no grīdas ( līstē - 0,1m ). Elektroietaišu metāliskās daļas, kuras izolācijas bojājuma gadījumā var nokļūt zem sprieguma, sazemēt, pievienojot aizsardzības zemējumam. Visus elektromontāžas darbus veikt ievērojot enerģētikā un darba aizsardzībā spēkā esošās normas un prasības.

Remonta zonā demontēt esošo elektroinstalāciju. Demontētie slēdži, gaismekļi un pārējais aprīkojums ir pasūtītāja īpašums un atgriežami pasūtītāja norādītajā vietā.

**Piezīme:** projektā paredzētos materiālus iespējams aizstāt ar līdzvērtīgiem, kas nepasliktina ietaises elektrotehniskās īpašības, kā arī izbūves un ekspluatācijas drošību. Pirms jebkuru izmaiņu veikšanas sazināties ar projekta autoru.

/M.Smans/